зоната за сътрудничество. China-Africa TEDA се е обединило с ECJV, за да се създаде ново дружество, TEDA, чиято цел е да стимулира развитието на зоната SETC в Египет. Този път китайската страна притежава 80 % от акциите, а египетската страна (представлявана от ECJV) — 20 %.
 (817)
 Освен това Комисията установи наличието на формални признаци за контрол от страна на държавата върху тези инвеститори. Тъй като и двата субекта са изцяло държавна собственост, китайското и египетското правителство имат официално пълен контрол върху тях. По-специално при липсата на конкретна информация, която да сочи друго, Комисията счете по допускане, че ръководителите и надзорните лица в тези субекти се назначават от държавата и се отчитат пред нея, както е при държавните дружества в тези страни.
 (818)
 Следователно първоначалното разпределение на земята за ECJV за покупна цена от по-малко от 1 USD/m2 в съответствие с приложимата нормативна уредба със сигурност е включвало финансово участие от страна на ПЕ (191). Последващото прехвърляне на земя между ECJV и TEDA всъщност е било сделка между свързани дружества въз основа на трансферна цена, включваща едни и същи субекти по сделката.
 (819)
 На последно място, що се отнася до продажбата на земята от TEDA на Jushi Egypt, Комисията отбеляза, че мажоритарният акционер на TEDA, притежаващ 75 % от акциите, е China Africa TEDA Investment Company, която притежава също така мнозинството от местата в съвета на директорите на TEDA. Крайният контролиращ субект на China Africa TEDA Investment Company е CDB, която вече е определена за публичен орган в съображение 257 по-горе. Освен това, съгласно информацията, предоставена от TEDA в отговора на въпросника, стопанската дейност на China Africa TEDA Investment Company се състои от „инвестиции в различни проекти във и извън страната (т.е. Китай) ... Тези проекти подлежат на одобрение в съответствие със законовите разпоредби и могат да бъдат обект на стопанска дейност след одобрение от съответните служби“. Тази формулировка се отнася за одобренията, които се изискват от МТ и НКРР за каквито и да е китайски инвестиции в чужбина, и показва, че China Africa TEDA Investment Company провежда промишлените политики на ПК, като инвестира в промишлени проекти, одобрени и насърчавани от ПК. TEDA описва своята стратегия и мисия, както следва: „Стратегия: целта е да се оформим като инвестиционен и оперативен участник на международен промишлен парк в подкрепа на Китай, като се започне от Египет и обхващайки цяла Африка и дори целият свят. Мисия: да насърчаваме китайските предприятия, които излизат на чуждестранни пазари, като по този начин даваме тласък на процеса на интернационализация на китайските предприятия“ (192). В своите публикувани документи TEDA също така широко се позовава на вниманието, мотивацията и подкрепата на МТ и община Tianjin в изпълнение на дейностите си.
 (820)
 С оглед на гореизложените съображения Комисията установи, че държавните контролирани органи, които са предоставили земя на Jushi Egypt, са публични органи по смисъла на член 2, буква б) във връзка с член 3, параграф 1, буква а), подточка i) от основния регламент. Несъмнено действията, предприети от TEDA под прекия контрол на ПК и в контекста на тясното сътрудничество